CELEX: 32019D2156
Language: lv
Date: 2019-10-07 00:00:00
Title: Padomes Lēmums (ES) 2019/2156 (2019. gada 7. oktobris) par nostāju, kas Eiropas Savienības vārdā ir jāieņem Asociācijas padomē, kura izveidota ar Eiropas un Vidusjūras reģiona valstu nolīgumu par asociācijas izveidi starp Eiropas Kopienām un to dalībvalstīm, no vienas puses, un Marokas Karalisti, no otras puses, attiecībā uz ieteikuma pieņemšanu par ES un Marokas rīcības plāna, ar kuru tiek īstenots īpašais statuss (2013.–2017. g.), pagarināšanu

17.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 327/75
               
            
         PADOMES LĒMUMS (ES) 2019/2156
         (2019. gada 7. oktobris)
         par nostāju, kas Eiropas Savienības vārdā ir jāieņem Asociācijas padomē, kura izveidota ar Eiropas un Vidusjūras reģiona valstu nolīgumu par asociācijas izveidi starp Eiropas Kopienām un to dalībvalstīm, no vienas puses, un Marokas Karalisti, no otras puses, attiecībā uz ieteikuma pieņemšanu par ES un Marokas rīcības plāna, ar kuru tiek īstenots īpašais statuss (2013.–2017. g.), pagarināšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Eiropas un Vidusjūras reģiona valstu nolīgums par asociācijas izveidi starp Eiropas Kopienām un to dalībvalstīm, no vienas puses, un Marokas Karalisti, no otras puses (1) (“nolīgums”), stājās spēkā 2000. gada 1. martā.
                  
               
                     (2)
                  
                  
                     Saskaņā ar nolīguma 80. pantu Asociācijas padome var sniegt ieteikumus.
                  
               
                     (3)
                  
                  
                     Asociācijas padomei vēstuļu apmaiņas veidā ir jāpieņem ieteikums par ES un Marokas rīcības plāna, ar kuru tiek īstenots īpašais statuss (2013.–2017. g.) (“rīcības plāns”), pagarināšanu par diviem gadiem.
                  
               
                     (4)
                  
                  
                     Ir lietderīgi noteikt nostāju, kas Savienības vārdā jāieņem Asociācijas padomē attiecībā uz ieteikuma pieņemšanu, ar kuru apstiprina rīcības plānu, jo attiecīgais ieteikums Savienībai būs saistošs.
                  
               
                     (5)
                  
                  
                     Rīcības plāna pagarināšana būs ES un Marokas sadarbības pamats 2019. un 2020. gadam un ļaus noteikt ES un Marokas attiecību jaunās prioritārās tematiskās jomas turpmākajiem gadiem,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Eiropas Savienības vārdā ir jāieņem Asociācijas padomē, kura izveidota ar Eiropas un Vidusjūras reģiona valstu nolīgumu par asociācijas izveidi starp Eiropas Kopienām un to dalībvalstīm, no vienas puses, un Marokas Karalisti, no otras puses, attiecībā uz ieteikuma pieņemšanu par to, lai apstiprinātu ES un Marokas rīcības plāna, ar kuru tiek īstenots īpašais statuss (2013.–2017. g.), pagarināšanu par diviem gadiem (2019. un 2020. g.), pamatā ir pievienotais ieteikuma projekts.
         
         
            2. pants
            Šis lēmums ir adresēts Komisijai un Savienības Augstajai pārstāvei ārlietās un drošības politikas jautājumos.
         
         
            Luksemburgā, 2019. gada 7. oktobrī
            
               
                  Padomes vārdā –
               
               
                  Priekšsēdētāja
               
               A.-M. HENRIKSSON
            
         
         
            (1)  OV L 70, 18.3.2000., 2. lpp.
         
      
      
         
            
               Projekts
            
            ES un Marokas Asociācijas padomes Ieteikums Nr. 1/2019
            (… gada …),
            ar ko apstiprina ES un Marokas rīcības plāna, ar kuru tiek īstenots īpašais statuss (2013.–2017. g.), pagarināšanu par diviem gadiem
            ES UN MAROKAS ASOCIĀCIJAS PADOME,
            ņemot vērā Eiropas un Vidusjūras valstu nolīgumu par asociācijas izveidi starp Eiropas Kopienām un to dalībvalstīm, no vienas puses, un Marokas Karalisti, no otras puses (1),
            tā kā:
            
                        (1)
                     
                     
                        Eiropas un Vidusjūras valstu nolīgums par asociācijas izveidi starp Eiropas Kopienām un to dalībvalstīm, no vienas puses, un Marokas Karalisti, no otras puses (“nolīgums”) stājās spēkā 2000. gada 1. martā.
                     
                  
                        (2)
                     
                     
                        Saskaņā ar nolīguma 80. pantu Asociācijas padome var sniegt jebkuru ieteikumu, ko tā uzskata par piemērotu nolīguma mērķu sasniegšanai.
                     
                  
                        (3)
                     
                     
                        Saskaņā ar nolīguma 90. pantu puses veic vispārējus vai īpašus pasākumus, kas nepieciešami to saistību izpildei saskaņā ar nolīgumu, un raugās, lai tiktu sasniegti nolīgumā izvirzītie mērķi.
                     
                  
                        (4)
                     
                     
                        Asociācijas padomes reglamenta 10. pantā ir paredzēta iespēja laikposmā starp sanāksmēm sniegt ieteikumus, izmantojot rakstisku procedūru.
                     
                  
                        (5)
                     
                     
                        Rīcības plāns, ar kuru tiek īstenots īpašais statuss (2013.–2017. g.) (“rīcības plāns”), 2018. gadā tika pagarināts par vienu gadu. Rīcības plāna pagarināšana par turpmākiem diviem gadiem būs ES un Marokas sadarbības pamats 2019. un 2020. gadam un ļaus noteikt ES un Marokas attiecību jaunās prioritārās tematiskās jomas turpmākajiem gadiem,
                     
                  AR ŠO IESAKA.
            
               Vienīgais pants
               Asociācijas padome, izmantojot rakstisku procedūru, iesaka par diviem gadiem pagarināt ES un Marokas rīcības plānu, ar kuru tiek īstenots īpašais statuss (2013.–2017. g.).
            
            
               …;.
               
                  
                     padomes vārdā ES un Marokas Asociācijas
                  
                  
                     priekšsēdētājs
                  
               
            
            
               (1)  OV L 70, 18.3.2000., 2. lpp.